Diari Oficial de la Generalitat Valenciana


Sumari del DOGV 3620, del 08-11-1999 (1999/9364)

ORDRE de 25 d'octubre de 1999, de la Conselleria d'Agricultura, Pesca i Alimentació, per la qual es modifica per a 1999 el termini de presentació de sol·licituds establit en l'Ordre de 26 de març de 1996, per la qual es dicten les normes d'aplicació en la Comunitat Valenciana del règim d'ajudes per al foment del cessament anticipat en l'activitat agrària.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3620

Data del DOGV
:   08-11-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/9364


Data del document
:   25-10-1999

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * cessament d'activitat agrícola
    * FEOGA Garantia
    * ajuda a l'agricultura
    * ajuda pública
    * suport econòmic
    * política d'estructuració agrària

ORDRE de 25 d'octubre de 1999, de la Conselleria d'Agricultura, Pesca i Alimentació, per la qual es modifica per a 1999 el termini de presentació de sol·licituds establit en l'Ordre de 26 de març de 1996, per la qual es dicten les normes d'aplicació en la Comunitat Valenciana del règim d'ajudes per al foment del cessament anticipat en l'activitat agrària. [1999/X9364]
  
El Reglament (CE) núm. 1.257/1999, del Consell, de 17 de maig de 1999, d'ajudes al desenvolupament rural a càrrec del FEOGA - Garantia, ha establit un nou marc d'ajudes a favor d'un desenvolupament rural sostenible. Entre les ajudes previstes està la corresponent al foment del cessament anticipat en l'activitat agrària, fins ara acollida al Reglament (CE) núm. 2.079/1992. Per a la posada en marxa d'aquestes ajudes estan pendents d'aprovació els corresponents programes i les disposicions nacionals i autonòmiques que els despleguen. El Reglament 2.079/1992 es deroga a partir de l'1 de gener del 2000, raó per la qual ja no poden concedir-se ajudes noves a l'empara seua.
  
D'altra banda, l'Ordre de 26 de març de 1996, de la Conselleria d'Agricultura i Medi Ambient, per la qual es dicten normes d'aplicació en la Comunitat Valenciana del règim d'ajudes per al foment del cessament anticipat en l'activitat agrària establit en el Reial Decret 1.695/1995, de 20 d'octubre, especifica en l'article 11 que la presentació de sol·licituds podrà realitzar-se durant tot l'any. La tramitació normal dels expedients d'ajuda impedeix que les sol·licituds presentades a partir del 15 de novembre de 1999 puguen resoldre's abans de l'1 de gener de l'any 2000, data límit per a l'aplicació del que es disposa en el Reglament 2.079/1992 i en les ordres de la Conselleria.
  
Per això, en exercici de les facultats que tinc atribuïdes per mitjà de l'article 35 de la Llei de Govern Valencià,
  
ORDENE
  
Article únic
  
Les sol·licituds d'ajuda per al foment de cessament anticipat en l'activitat agrària regulada en l'Ordre de 26 de març de 1996, solament s'admetran fins al dia 15 de novembre de 1999, i posteriorment caldrà atenir-se al que es dispose en els programes de desenvolupament del règim d'ajudes per al foment del cessament anticipat en l'activitat agrària i a la publicació de nova ordre de convocatòria a l'empara del Reglament (CE) 1.257/1999, d'ajudes al desenvolupament rural.
  
DISPOSICIÓ FINAL
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 25 d'octubre de 1999
  
La consellera d'Agricultura, Pesca i Alimentació,